A szak egyik tartalmi fókusza a "STEM" gondolkodásmód kialakítása. A STEM angol betűszó, azokat szakmákat sorolják a STEM szakmák közé, amelyek természettudományokra ("S"), technológiára ("T"), mérnöki tudományokra ("E") és matematikára ("M") alapoznak.
Ugyanakkor az egyedülálló öt éves képzési idő lehetővé teszi, hogy diákjainkat a pusztán racionális kommunikáció (STEM) mellett érzékenyítsük az érzelmekre is ható, a művészetek ("A" - art) felé nyitó közlésformák (pl. képiség) révén a STEM gondolatiság hatékonyabb befogadására, elsajátítására a képzés során, és később a még eredményesebb gondolatátadásra. Ez a kibővített ("STEAM") oktatási megközelítés világszerte is csak pár éve indult bizonyítottan sikeres útjára, régiónkban mi alkalmazzuk először.